Laboratorioon kannattaa varata aika – paastota tarvitsee vain harvoin

Päivitys 30.4.2026 klo 14.45: Leirin näytteenottopiste on sulkeutunut 30.4.2026. Toiminta on siirtynyt Etelä-Karjalan keskussairaalan näytteenottoon.

HUSin laboratoriot ovat viime vuosina siirtyneet palvelemaan asiakkaita enenevässä määrin ajanvarauksella. Tavoitteena on vähentää laboratorioiden ruuhkia etenkin aamuisin sekä sujuvoittaa kiireellisten tapausten ja päivystysasiakkaiden palvelua.

Hyvinvointialueen laboratoriopalvelut tuottaa HUS Diagnostiikkakeskus.

HUSilla on Etelä-Karjalassa Armilan sulkeutuessa 13 laboratoriota, joihin kaikkiin on mahdollista varata aika. Ajan voi varata joko sähköisesti tai puhelimitse asiakaspalvelusta.

HUS Diagnostiikkakeskuksen vastuuyksikön päällikkö Anna-Maaret Kahila sanoo:

Toivomme, että asiakkaat oppivat yhä enemmän tulemaan laboratorioon ajanvarauksella. Se on asiakkaallekin mukavampaa kuin vuoronumerolla jonottaminen ja varatut ajat pysyvät hyvin aikataulussa.

Anna-Maaret Kahila

Jos mahdollista, aika laboratorioon kannattaa varata myöhemmin aamu- tai iltapäivälle, jolloin aikoja on yleensä hyvin saatavilla. Suurin osa laboratoriokokeista ei enää edellytä paastoa, joten kokeisiin ei ole välttämätöntä tulla aamulla.

Kahila muistuttaa, että asiakkaan on etukäteen hyvä selvittää, vaativatko hänelle määrätyt tutkimukset paastoa ja voiko lääkkeet ottaa normaalisti ennen näytteenottoa.

− Nämä tiedot asiakas saa siltä yksiköltä, joka hänet laboratoriokokeisiin lähettää.

Näytteet voi palauttaa ilman ajanvarausta

Ilman ajanvarausta Etelä-Karjalassa palvelevat keskussairaalan, Leirin ja Imatrankosken laboratoriot. Kaikkia kotona otettuja näytteitä voi palauttaa ilman ajanvarausta mihin tahansa laboratorioon niiden aukioloaikoina, mutta näidenkin näytteiden palautukseen ja näyteastioiden noutoon kannattaa ensi sijassa varata aina aika jonottamisen välttämiseksi.

Tarkat tiedot kaikkien laboratorioiden aukioloajoista ja palveluista löytyvät HUSin verkkosivuilta.

Laboratorion sähköinen ajanvaraus: www.huslab.fi/ajanvaraus.

Ajanvaraus puhelimitse arkisin klo 7.30–15.30 numerosta (09) 471 86800.

www.hus.fi/laboratoriot

Lisätietoja:

Anna-Maaret Kahila, vastuuyksikön päällikkö, HUS Diagnostiikkakeskus, puh. 044 564 9202, anna-maaret.kahila@hus.fi